Dan državnosti Bosne i Hercegovine
<s>Dan državnosti Bosne i Hercegovine praznik je koji se obilježava svakog 25. novembra u Federaciji Bosne i Hercegovine.</s><s>Na taj dan 1943. godine, na prvom zasjedanju ZAVNOBiH-a u Mrkonjić Gradu usvojena je Rezolucija ZAVNOBiH-a, u kojoj je izražena odlučnost naroda BiH da njihova zemlja, bude zbratimljena zajednica u kojoj će biti osigurana puna ravnopravnost svih, te ravnopravnost Narodne Republike BiH unutar jugoslavenske federacije, sa historijskim granicama koje su datirale i prije stvaranja zajedničke federacije.</s>

<s>Hronologija</s>

<s>Prvo zasjedanje ZAVNOBiH-a počelo je u Mrkonjić-Gradu 25. novembra 1943. godine u 19 sati.</s><s>Završeno je iste noći, 26. novembra, u 4 sata ujutro.</s>

<s>Ovoj osnivačkoj skupštini prisustvovalo je 247 delegata iz svih krajeva BiH, od kojih 173 sa pravom glasa.</s><s>Na prvom zasjedanju, ZAVNOBiH je formalno konstituisan kao predstavništvo Narodno-oslobodilačkog pokreta (NOP) Bosne i Hercegovine, ali je u stvarnosti i praksi djelovao kao njen najviši organ vlasti.</s>

<s>Odbornici su usvojili Rezoluciju ZAVNOBiH-a i Proglas narodima BiH u kojima se ističe da ubuduće BiH i njene narode u zemlji i inostranstvu, mogu zastupati i predstavljati samo ZAVNOBiH i AVNOJ.</s>

<s>Ovim aktima istovremeno je izražena odlučnost naroda BiH da njihova zemlja, koja nije ni srpska, ni hrvatska, ni muslimanska, nego i srpska i muslimanska i hrvatska, bude zbratimljena zajednica u kojoj će biti osigurana puna ravnopravnost svih Srba, Muslimana i Hrvata.</s>

<s>Na zasjedanju je izabrana delegacija od 58 članova koja će predstavljati BiH na Drugom zasjedanju AVNOJ-a (29. novembar 1943).</s>

<s>Dan državnosti 
Zakonom o proglašenju 25. novembra  Danom državnosti Bosne i Hercegovine (“Službeni list R BiH”, broj 9/95), određeno je da je 25. novembra Dan državnosti Bosne i Hercegovine.</s>

<s>Reference</s>

<s>Vanjske veze 
 www.predsjednistvobih.ba; Govor predsjedavajućeg Predsjedništva BiH Željka Komšića povodom Dana državnosti Bosne i Hercegovine Dokument objavljen: 24.11.2011</s>

<s>Bosna i Hercegovina
Praznici</s>

